**Robin og Bugge** er en multi-platina selgende rapgruppe fra Oslo. Duoen består av Robin Sharma og Thomas Bugge (også kjent under artistnavnene Robin Stones og Bugge Smalls).

**Robin Sharma** (født 23. februar 1988) er av indisk opprinnelse, men er født og oppvokst på Veitvet og Manglerud i Oslo. Han har en mastergrad i medier, kommunikasjon og informasjonsteknologi ved NTNU i Trondheim. Han har også en bachelorgrad i PR og samfunnspåvirkning fra Høyskolen Kristiania, og er i tillegg utdannet som prosjektleder ved Nordisk institutt for scene og studio 

**Thomas Bugge** (født 12. mars 1988) er født og oppvokst på Abildsø i Oslo. Han har en bachelorgrad i informatikk ved Høyskolen i Østfold. Han er også kjent for å ha vært en av landets mest profilerte brukere av videodelingsappen Vine.

Karriere
--------

Duoen møttes da de startet i samme klasse på videregående skole i hjembydelen Manglerud. Gruppen Robin og Bugge ble dannet i 2006 etter at de deltok i en lokal talentkonkurranse, som de forøvrig vant.

I 2009 signerte de med booking-og managementbyrået, Artistpartner. I 2010 signerte gruppa sin første platekontrakt med plateselskapet MTG Music.

I 2011 slapp de singelen «Monster», som også var bandets første radiolistede låt. Låta fikk radiorotasjon på NRK, og ga bandet noe oppmerksomhet i musikkbransjen. I de norske hiphop-kretsene ble det flittig diskutert om duoen kunne kalles en hiphop-gruppe, da duoen hellet mer mot popsjangeren.

Det var først våren 2013, etter flere såkalte semi-hits, de skulle få sitt nasjonale gjennombrudd med hitlåten *Elak Elak*. "Høsten 2013 fulgte de opp med hitlåten «Bongo Drum», der de hadde med seg Freddy Kalas (tidligere Freddy Genius) som gjesteartist.

Mars 2014, slapp duoen debutalbumet «ELAK - En Landeplage Av Konspirasjonen». Med dette albumet og nyere radiohits som; *Non Stop*, *Best når jeg er full, Fuck You og Fedrelandet,* befestet Robin og Bugge for alvor sin posisjon i norskspråklig populærmusikk*.*

Januar 2016 signerte Robin og Bugge platekontrakt med et av verdens største plateselskaper, Sony Music. Duoen var en periode ansett som en av Norges mest selgende og -populære rapartister.

### Konserter

Siden starten av deres profesjonelle karriere i 2009, har de spilt over 500 konserter landet rundt. Med debutalbumet «ELAK - En Landeplage Av Konspirasjonen», som mottok variert kritikk, la de ut på en albumturné som startet med to utsolgte konserter på Parkteatret i Oslo. Duoen har i en årrekke delt scenen på Norway Cups åpningsshow med andre etablerte artister som Astrid S, Karpe Diem og Madcon. I 2013 og 2015 deltok Robin og Bugge på VG lista topp 20 turnéen, og spilte blant annet i byene Stavanger, Bergen, Bodø og Trondheim. Under markeringen av Verdens Miljødag i Frognerparken, delte de scene med Admiral P og CC Cowboys foran 50 000 mennesker. Vinteren 2016 deltok duoen i P4 og Kreftforeningens Vinterlyd-turné med artister som Marcus & Martinus, Julie Bergan og Paperboys.

### Oslos kulturarv

I 2014 ble duoen offisielt en del av Oslos kulturarv, og hitlåten *Elak Elak* ble spilt fra klokketårnet til Oslo rådhus, hver eneste dag, i et halvt år.

### Musikalsk stil

Tekstene og produksjonene er hovedsakelig kjent for å være humoristiske, selvironiske og lystige.

Priser og utmerkelser:

* *Backpacker* (Platina)
* Best når jeg er full (Dobbel Platina)
* *Bongo Drum* (Platina)
* *Elak Elak* (Dobbel Platina)
* *Non Stop* (Gull)
* *Fedrelandet* (Gull)
* Overlegen (Gull)
* Fuck You (Platina)

Diskografi
----------

### Album

* *ELAK - «En Landeplage Av Konspirasjonen»*  (MTG Music, 2014)

### Singler

* *Popish* (GOOD INTENTIONS, 2009)
* *Monster feat. Christina Skaar* (MTG Music, 2011)
* *Backpacker feat. Katastrofe* (MTG Music, 2012)
* *Overlegen* (MTG Music, 2012)
* *Elak Elak* (MTG Music, 2013)
* *Bongo Drum feat. Freddy Kalas* (MTG Music, 2013)
* *Verdensrekord* (MTG Music, 2014)
* *Non Stop* (MTG Music, 2014)
* *Best når jeg er full* (MTG Music, 2015)
* Fedrelandet feat. Gaute Ormåsen (MTG Music, 2015)
* Fuck You (Sony Music, 2016)
* Gal feat. Morgan Sulele (Sony Music, 2016)
* Stormvind feat. 6AM (Sony Music, 2017)
* Saganatt feat. Gaute Ormåsen (Sony Music, 2017)
* Jeg hater mine venner (Sony Music, 2018)
* Sinnsyk (AIM Music, 2019)
* Min Balkong feat. Oral Bee (AIM Music, 2020)

### Deltakelse

* SKAM (NRK P3, 2016)

Referanser
----------

1. ↑  «Robin Stones». *www.facebook.com* **(engelsk)**. Besøkt 14. desember 2018.
2. ↑  «Til minne om Vine (2011-2016)». *NRKbeta*. Besøkt 14. desember 2018.
3. ↑  «Artistpartner - View Artister». *artistpartner.no* **(engelsk)**. Besøkt 26. mai 2017. [*død lenke*]
4. ↑  «Nye låter på mP3 (uke 15)». *NRK mP3*. Besøkt 26. mai 2017.
5. ↑  «Her har det selvsikre vinnerfokuset gått over stokk og stein». *Dagbladet.no* **(norsk)**. 15. mars 2013. Besøkt 26. mai 2017.
6. ↑  «Rapper for sin hatt - dagsavisen.no» **(norsk)**. Besøkt 26. mai 2017.
7. ↑  «Sjangeren som kom ut av fryseren - NATT&DAG». *NATT&DAG*. 6. september 2011. Besøkt 26. mai 2017.
8. ↑  «Ny musikk på mP3 (uke 22)». *NRK mP3*. Besøkt 27. mai 2017.
9. ↑  «Ny musikk på mP3 (uke 48)». *NRK mP3*. Besøkt 27. mai 2017.
10. ↑  «Konsert på Teten | Ung i Vestby». *www.ungivestby.no* **(engelsk)**. Besøkt 26. mai 2017.
11. ↑  «Vinterfest i Hollywood | Studentunionen». *studentunionen.no*. Arkivert fra originalen 12. juni 2018. Besøkt 26. mai 2017.
12. ↑  «Akershus Amtstidende - «Visst fanden skal det skytes video»». *www.amta.no* **(norsk)**. Besøkt 27. mai 2017.
13. ↑  «Freddy Kalas vil gi det norske folk allsang i ekte DJ Broiler-stil». *VG* **(norsk)**. Besøkt 27. mai 2017.
14. ↑  «Arkivert kopi». Arkivert fra originalen 6. mars 2016. Besøkt 31. mai 2016.  Publisert 01. juli 2014
15. ↑  «Robin og Bugge signerer med Sony Music | Sony Music Norway» **(norsk)**. Arkivert fra originalen 12. juni 2018. Besøkt 27. mai 2017.
16. ↑  Olsen, Jonas (9. februar 2016). «Populær rapduo kommer til Rørvik». *www.namdalsavisa.no*. Arkivert fra originalen 12. juni 2018. Besøkt 27. mai 2017.
17. ↑   Besøkt 26. februar 2016
18. ↑   Besøkt 26. februar 2016
19. ↑   Besøkt 26. februar 2016
20. ↑   Publisert 17. juli 2014
21. ↑   Publisert 26. juli 2015
22. ↑   Publisert 27. juli 2015
23. ↑   Publisert 27. juli 2013
24. ↑   Publisert 06. august 2010
25. ↑   Publisert 03. juli, l 2013
26. ↑   17. juni 2015
27. ↑  «Arkivert kopi». Arkivert fra originalen 4. mars 2016. Besøkt 26. februar 2016.  Besøkt 26. februar 2016
28. ↑   Publisert 06. juni 2011
29. ↑   Publisert 16. juni 2014
30. ↑  «Plateanmeldelse: Robin & Bugge - «Elak»». *www.vg.no* **(norsk)**. 14. mars 2014. Besøkt 14. desember 2018.
31. ↑   Besøkt 26. februar 2016
32. ↑   Besøkt 26. februar 2016

Eksterne lenker
---------------

* robinogbugge.no

|  |  |
| --- | --- |
| Oppslagsverk/autoritetsdata | VIAF
 |